ตลท.จับ IFEC แขวนป้าย H หลังไม่แจงกรณีเบี้ยวหนี้ตั๋ว B/E
ตลท.จับ IFEC แขวนป้าย H รอบเช้าวันนี้ หลังไม่แจงกรณีเบี้ยวหนี้ตั๋ว B/E
28 ธ.ค. 2559

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศขึ้นเครื่องหมาย H หยุดพักการซื้อขายหลักทรัพย์ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เป็นการชั่วคราว ตั้งแต่การซื้อขายรอบเช้าของวันนี้ (28 ธ.ค.) เนื่องจากปรากฏข่าวเกี่ยวกับการชำระหนี้ตั๋วแลกเงิน (B/E) ของบริษัทและตลาดหลักทรัพย์ฯ ได้สอบถามข้อเท็จจริงไปยังบริษัท แต่บริษัทยังไม่ได้ชี้แจงสารสนเทศดังกล่าว
โดยสารสนเทศดังกล่าวอาจส่งผลกระทบต่อสภาพการซื้อขายหลักทรัพย์ของบริษัทและการตัดสินใจในการลงทุนของผู้ลงทุนในหลักทรัพย์ IFEC ดังนั้นตลาดหลักทรัพย์ฯ จึงหยุดพักการซื้อขายหลักทรัพย์ IFEC ตั้งแต่การซื้อขายรอบเช้าของวันที่ 28 ธันวาคม 2559 เป็นต้นไปจนกว่าจะได้รับการชี้แจงจากบริษัท